Brand i bygning Hjørring Kaserne. Ingen tilskadekomne, men brandvæsenet har udsendt en advarsel til de omkringboende personer, om at passe på.

 

Nordjyllands Politi modtog onsdag 10.21 alarm om en brand hos Hjørring Kaserne Arsenalvej 33 i Hjørring. Branden startede i et langt rør, hvor hæren foretager prøveskydninger. Det formodes at skyderiet har antændt nogle gasarter. Branden har spredt sig til taget, og det har vist sig svær at slukke. Brandvæsenet har vurderet at røgen fra branden kan give ubehag, hvorfor områdets beboere er alarmeret via radioen. Branden har stadig godt fat, og politiet vurderer at der går et godt stykke tid før den er slukket. Der er ingen tilskadekomne, oplyser vagtchef Per Jørgensen.